नोएडा एक्सटेंशन मामले में हाईकोर्ट का फैसला शुक्रवार को  
नोएडा और ग्रेटर नोएडा में जमीन अधिग्रहण को लेकर इलाहाबाद हाईकोर्ट में चली लंबी बहस के बाद हाईकोर्ट 21 अक्टूबर को अपना फैसला सुनाएगा।
नोएडा और ग्रेटर नोएडा में जमीन अधिग्रहण को लेकर इलाहाबाद हाईकोर्ट में चली लंबी बहस के बाद अब फैसले की बारी है। हाईकोर्ट 21 अक्टूबर यानी शुक्रवार को अपना फैसला सुनाएगा।  जमीन अधिग्रहण के खिलाफ बड़ी संख्या में याचिकाएं दाखिल होने के बाद इस मामले को तीन जजों की फुल बेंच को सौंप दिया गया था। इस बेंच ने 12 सितंबर को इस पर सुनवाई शुरू की और 30 सितंबर तक सुनवाई के बाद अपना फैसला सुरक्षित रख लिया।  किसानों का आरोप था कि सरकार ने उनकी जमीनें विकास के नाम पर लीं, लेकिन उन्हें व्यावसायिक फायदे के लिए बिल्डरों को दे दिया गया।